stanford-oval/wikipedia huggingface dataset:
กังฟูแพนด้า (แฟรนไชส์)
ภาพยนตร์ > อนาคต

ดรีมเวิร์กสแอนิเมชัน คาดหวังไว้ว่าในอนาคต กังฟูแพนด้าจะมีภาพยนตร์ถึง 6 ภาคด้วยกัน
ซีรีส์ทางโทรทัศน์ > กังฟูแพนด้า ตำนานสะท้านโลกันตร์ (2011-)

กังฟูแพนด้า ตำนานสะท้านโลกันตร์ เป็นซีรีส์แอนิเมชันทางโทรทัศน์ของกังฟูแพนด้า เริ่มฉายครั้งแรกในนิ๊คตูน เมื่อ 7 พฤศจิกายน 2554 ที่จริงแล้ว เริ่มกำหนดฉายเมื่อปี 2553 แต่เกิดความล่าช้า จึงต้องเลื่อนกำหนดไป มีเพียง 2 ตัวละครเท่านั้น ที่ใช้คนพากย์คนเดิมจากภาพยนตร์ นั่นคือไวเปอร์อสรพิษและอาปิง ในปี 2558 ซีรีส์นี้ได้ฉายในประเทศไทย  ทางไทยทีวีสีช่อง 7
ภาพยนตร์สั้น > กังฟูแพนด้า: ผ่าตำนานห้าผู้พิทักษ์ ป่วนยุทธจักร (2008)

ฉายเมื่อ 9 พฤศจิกายน 2551 ยาว 24 นาที โปถูกอาจารย์ชิฟูหลอกให้ไปสอนกังฟูเด็กๆ แต่โปไม่รู้ว่าจะทำอย่างไร จึงเล่าเรื่องความลับของห้าผู้พิทักษ์ให้ฟัง ซึ่งเป็นเรื่องราวของตั๊กแตน , อสรพิษ , กระเรียน , นางพยัคฆ์ และวานร (เรียงตามลำดับเรื่องที่โปเล่า)
ภาพยนตร์สั้น > กังฟูแพนด้า ภาคพิเศษวันหยุด (2010)

ฉายเมื่อ 24 พฤศจิกายน 2553 ก่อนที่กังฟูแพนด้า 2 จะเข้าฉาย ความยาว 21 นาที กำกับโดย ทิม จอห์นสัน
ภาพยนตร์สั้น > กังฟูแพนด้า: ความลับของปรมาจารย์กงเหมิน (2011)

ฉายเมื่อ 13 ธันวาคม 2554 เป็นเรื่องของปรมาจารย์แห่งนครกงเหมิน ได้แก่ อาจารย์แรดสายฟ้า อาจารย์วัว และอาจารย์เข้ ซึ่งในเรื่องนี้ มีตัวละครอาจารย์อูเกวจากกังฟูแพนด้าภาคแรกเข้ามาประกอบด้วย
ภาพยนตร์สั้น > กังฟูแพนด้า: การรวมตัวของเหล่าผู้พิทักษ์  (2016)

ฉายเมื่อ 5 มกราคม 2559 ในสหรัฐอเมริกา เนื้อเรื่องเล่าถึงการรวมตัวของห้าผู้พิทักษ์และแรงจูงใจที่ทำให้โปนั้นรักกังฟู ในตอนนี้ยังมิได้มีการเผยแพร่ในประเทศไทยแต่อย่างใด
ภาพยนตร์สั้น > กังฟูแพนด้า:panda paws (2016)

เป็นตอนที่พิเศษที่ถูกตัดออกจาก กังฟูแพนด้า 3
การทำรายได้

| ภาพยนตร์ | วันฉาย | รายได้สูงสุด> สหรัฐอเมริกา | รายได้สูงสุด> ต่างประเทศ | รายได้สูงสุด> ทั่วโลก | อันดับ> สหรัฐอเมริกา | อันดับ> ทั่วโลก | งบประมาณ | อ้างอิง |
| --- | --- | --- | --- | --- | --- | --- | --- | --- |
| กังฟูแพนด้า | 6 มิถุนายน ค.ศ. 2008 (2008-06-06) | 215,434,591 ดอลลาร์สหรัฐ | 416,309,969 ดอลลาร์สหรัฐ | 631,744,560 ดอลลาร์สหรัฐ | #97 | #53 | 130,000,000 ดอลลาร์สหรัฐ |  |
| กังฟูแพนด้า 2 | 26 พฤษภาคม ค.ศ. 2011 (2011-05-26) | 165,249,063 ดอลลาร์สหรัฐ | 500,443,218 ดอลลาร์สหรัฐ | 665,692,281 ดอลลาร์สหรัฐ | #181 | #51 | 150,000,000 ดอลลาร์สหรัฐ |  |
| กังฟูแพนด้า 3 | 29 มกราคม ค.ศ. 2019 (2019-01-29) | 141,380,195 ดอลลาร์สหรัฐ | 354,975,249 ดอลลาร์สหรัฐ | 496,355,444 ดอลลาร์สหรัฐ | #333 | #152 | 145,000,000 ดอลลาร์สหรัฐ |  |
| รวมทั้งหมด | รวมทั้งหมด | 521,966,484 ดอลลาร์สหรัฐ | 1,271,728,436 ดอลลาร์สหรัฐ | 1,793,792,285 ดอลลาร์สหรัฐ | — | — | 425,000,000 ดอลลาร์สหรัฐ | — |
ตัวละครและการพากย์เสียง

| ตัวละคร | ภาพยนตร์หลัก> กังฟูแพนด้า | ภาพยนตร์หลัก> กังฟูแพนด้า 2 | ภาพยนตร์หลัก> กังฟูแพนด้า 3 | ภาพยนตร์หลัก> กังฟูแพนด้า 4 | ภาพยนตร์สั้น> ความลับของห้าผู้พิทักษ์ | ภาพยนตร์สั้น> กังฟูแพนด้า: ความลับของปรมาจารย์กงเหมิน | ฉายพิเศษ> กังฟูแพนด้า ภาคพิเศษวันหยุด | ฉายทางโทรทัศน์> กังฟูแพนด้า: ตำนานสะท้านโลกันตร์ |
| --- | --- | --- | --- | --- | --- | --- | --- | --- |
| โป | แจ็ก แบล็ค | แจ็ก แบล็ค | แจ็ก แบล็ค | แจ็ก แบล็ค | แจ็ก แบล็ค | แจ็ก แบล็ค | แจ็ก แบล็ค | มิค วินเกิร์ด |
| อาจารย์ชิฟู | ดัสติน ฮอฟแมน | ดัสติน ฮอฟแมน | ดัสติน ฮอฟแมน | ดัสติน ฮอฟแมน | ดัสติน ฮอฟแมน | ดัสติน ฮอฟแมน | ดัสติน ฮอฟแมน | เฟรด ทาทาสคอร์ |
| นางพยัคฆ์ | แองเจลินา โจลี | แองเจลินา โจลี | แองเจลินา โจลี | แองเจลินา โจลี | ทารา สตรอง (วัยเด็ก) | แองเจลินา โจลี | แองเจลินา โจลี | คาริ วาห์ลเกรน |
| ตั๊กแตน | เซธ โรเกน | เซธ โรเกน | เซธ โรเกน | เซธ โรเกน | แม็กซ์ คอช | เซธ โรเกน | เซธ โรเกน | แม็กซ์ คอช |
| วานร | เฉินหลง | เฉินหลง | เฉินหลง | เฉินหลง | เจย์ซี ชาน (วัยเด็ก) |   | เฉินหลง | เจมส์ ซี |
| อสรพิษ | ลูซี หลุย | ลูซี หลุย | ลูซี หลุย | ลูซี หลุย | เจสสิคา ดิ ซิคโค (วัยเด็ก) |   | ลูซี หลุย | ลูซี หลุย |
| กระเรียน | เดวิด ครอส | เดวิด ครอส | เดวิด ครอส | เดวิด ครอส | เดวิด ครอส |   | เดวิด ครอส | อะเมียร์ ทาเลย์ |
| อาปิง | เจมส์ ฮัง | เจมส์ ฮัง | เจมส์ ฮัง | เจมส์ ฮัง |   |   | เจมส์ ฮัง | เจมส์ ฮัง |
| เซ็ง | ดาน ฟอกเกลอร์ |   |   |   |   |   | ดาน ฟอกเกลอร์ | มิค วินเกิร์ด |
| ไต้ลุง | เอียน แม็กเชน | ถูกอ้างอิง | ถูกอ้างอิง | เอียน แม็กเชน |   |   | เอียน แม็กเชน (ถูกอ้างอิง) |   |
| อาจารย์อูเกว | แรนดัล ดั๊ก คิม | ถูกอ้างอิง | แรนดัล ดั๊ก คิม | แรนดัล ดั๊ก คิม | แรนดัล ดั๊ก คิม | แรนดัล ดั๊ก คิม |   | แรนดัล ดั๊ก คิม |
| อาจารย์วัว |   | เดนนิส เฮย์สเบิร์ด |   |   |   | เดนนิส เฮย์สเบิร์ด |   |   |
| อาจารย์เข้ |   | Jean-Claude Van Damme | Jean-Claude Van Damme |  |   | Tony Leondis |   |   |
| อาจารย์แรดสายฟ้า |   | Victor Garber |   |   |   | Paul Scheer |   |   |
| แร๊ก | ไมเคิล คลาร์ก ดันแคน |   |   |   |   |   |   |   |
| อ๋องเช็น |   | แกรี โอลด์แมน |   |   |   |   |   |   |
| นางพยากรณ์ |   | มิเชลล์ โหย่ว |   |   |   |   |   |   |
| พรรคหมาป่า |   | Danny McBride |   |   |   |   |   |   |
| ไค |   |   | เจ.เค.ซิมมอนส์ |  |   |   |   |   |
| เจิ้น |  |  |  | อควาฟิน่า |  |  |  |  |
สีเทาหมายถึง ไม่ปรากฏในภาพยนตร์นั้นๆ
วิดีโอเกมส์

กังฟูแพนด้า
ตำนานนักรบ
กังฟูแพนด้าเวิลด์
กังฟูแพนด้า 2
แหล่งข้อมูลอื่น

เว็บไซต์ทางการ
| ด ค กกังฟูแพนด้า |
| --- | --- | --- |
| ภาพยนตร์หลัก |  กังฟูแพนด้า จอมยุทธ์พลิกล็อค ช็อคยุทธภพ (2008)  กังฟูแพนด้า 2 (2011)  กังฟูแพนด้า 3 (2016)  กังฟูแพนด้า 4 (2024)  |  |
| ภาพยนตร์สั้น |  ผ่าตำนานห้าผู้พิทักษ์ ป่วนยุทธจักร (2008)  กังฟูแพนด้า ฮอลิเดย์ (2010)  เดอะซีเคร็ทออฟเดอะมาสเตอร์ (2011)  Secrets of the Scroll (2016)  |  |
| ละครโทรทัศน์ |  กังฟูแพนด้า: ตำนานสะท้านโลกันตร์ (2011-2016) รายชื่อตอน  The Paws of Destiny (2018–2019)  The Dragon Knight (2022–2023)  |  |
| เกมส์ |  กังฟูแพนด้า  กังฟูแพนด้า: เลเกนต์แดรี่แวเรอร์  กังฟูแพนด้าเวิลด์  กังฟูแพนด้า 2  Showdown of Legendary Legends  |  |
| อื่น ๆ |  ตัวละคร  เพลงประกอบภาพยนตร์  |  |
ปรีชา เร่งสมบูรณ์สุข

| ปรีชา เร่งสมบูรณ์สุขม> ป.ช., ม.ว.ม. |
| --- | --- |

รัฐมนตรีว่าการกระทรวงทรัพยากรธรรมชาติ  และสิ่งแวดล้อม
ดำรงตำแหน่ง 9 สิงหาคม พ.ศ. 2554 – 30 มิถุนายน พ.ศ. 2556
นายกรัฐมนตรี: ยิ่งลักษณ์ ชินวัตร
ก่อนหน้า: สุวิทย์ คุณกิตติ
ถัดไป: วิเชษฐ์ เกษมทองศรี
รัฐมนตรีช่วยว่าการกระทรวงมหาดไทย
ดำรงตำแหน่ง 24 กันยายน – 2 ธันวาคม พ.ศ. 2551
นายกรัฐมนตรี: สมชาย วงศ์สวัสดิ์
ก่อนหน้า: สุพล ฟองงาม สิทธิชัย โควสุรัตน์ ประสงค์ โฆษิตานนท์
ถัดไป: ถาวร เสนเนียม บุญจง วงศ์ไตรรัตน์
 
ข้อมูลส่วนบุคคล
เกิด: 2 พฤศจิกายน พ.ศ. 2500 (67 ปี) อำเภอวังสะพุง จังหวัดเลย ประเทศไทย
พรรคการเมือง: สหประชาธิปไตย  กิจสังคม  เสรีธรรม  ไทยรักไทย  พลังประชาชน (2550–2551)   เพื่อไทย (2551–2561)   พลังประชารัฐ (2561–2563)  เพื่อประชาชน (2564–2566)   รวมไทยสร้างชาติ (2566)
คู่สมรส: เปล่งมณี เร่งสมบูรณ์สุข

ปรีชา เร่งสมบูรณ์สุข อดีตหัวหน้าพรรคเพื่อประชาชน อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนางสาวยิ่งลักษณ์ ชินวัตร เป็นอดีต สมาชิกสภาผู้แทนราษฎร จังหวัดเลย พรรคเพื่อไทย และเป็นอดีตรัฐมนตรีช่วยว่าการกระทรวงมหาดไทย ในรัฐบาลของนายสมชาย วงศ์สวัสดิ์ พรรคพลังประชาชน
ประวัติ

นายปรีชา เร่งสมบูรณ์สุข เกิดเมื่อวันที่ 2 พฤศจิกายน พ.ศ. 2500 ที่ตำบลวังสะพุง อำเภอวังสะพุง จังหวัดเลยจบการศึกษาชั้นมัธยมศึกษาจากโรงเรียนอำนวยศิลป์ สำเร็จการศึกษาระดับปริญญาตรี ด้านวิศวกรรมโยธา จากสถาบันเทคโนโลยีมาปัว ประเทศฟิลิปปินส์ และสำเร็จการศึกษาระดับปริญญาโท ด้านการศึกษาเพื่อการพัฒนา จากมหาวิทยาลัยราชภัฏเลย
ด้านชีวิตครอบครัวสมรสกับนางเปล่งมณี เร่งสมบูรณ์สุข (สกุลเดิม มัธยัสถ์สิน) สมาชิกสภาผู้แทนราษฎร จังหวัดเลย สังกัดพรรคเพื่อไทย มีบุตรด้วยกัน 4 คน คือ ศโรธร เร่งสมบูรณ์สุข มณีรัตน์ เร่งสมบูรณ์สุข เมธินี เร่งสมบูรณ์สุข และเศรษฐา เร่งสมบูรณ์สุข
การทำงาน

นายปรีชา เร่งสมบูรณ์สุข เริ่มต้นทำงานโดยการเป็นวิศวกรโยธา ประจำกองควบคุมการก่อสร้าง สำนักงานเร่งรัดพัฒนาชนบท ในระหว่างปี พ.ศ. 2526-พ.ศ. 2528 ต่อมาได้เข้าสู่วงการการเมืองโดยการเป็นสมาชิกสภาผู้แทนราษฎร จังหวัดเลย สังกัดพรรคสหประชาธิปไตย ในปี พ.ศ. 2529 ต่อมาได้ย้ายมาสังกัดพรรคกิจสังคม ในปี พ.ศ. 2535 จากนั้นได้ดำรงตำแหน่งรองหัวหน้าพรรคเสรีธรรม ในปี พ.ศ. 2544 (ซึ่งต่อมาได้ยุบรวมพรรคเข้ากับพรรคไทยรักไทย) เคยดำรงตำแหน่งสำคัญอาทิ ผู้ช่วยรัฐมนตรี เลขานุการรัฐมนตรีหลายกระทรวง
ในช่วงที่ดำรงตำแหน่งเลขานุการรัฐมนตรีว่าการกระทรวงสาธารณสุข (นายรักเกียรติ สุขธนะ) เคยถูกกล่าวหากรณีพัวพันการทุจริตยามูลค่า 1,400 ล้านบาท แต่ไม่มีหลักฐานชัดเจนเอาผิดได้
ต่อมาในรัฐบาลของนายสมชาย วงศ์สวัสดิ์ จึงได้รับโปรดเกล้าฯ ให้เป็นรัฐมนตรีช่วยว่าการกระทรวงมหาดไทย และได้รับแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลของนางสาวยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 6 ในเดือนมิถุนายน พ.ศ. 2556 เขาได้รับโปรดเกล้าฯ ให้พ้นจากตำแหน่งรัฐมนตรี
กระทั่ง พ.ศ. 2561 นายปรีชาได้ย้ายมาร่วมงานกับ พรรคพลังประชารัฐ ในนามกลุ่มสามมิตรพร้อมกับนางเปล่งมณีและนายวันชัย บุษบา ต่อมา นายปรีชา นางเปล่งมณี นายวันชัย ได้ลาออกจากการเป็นสมาชิกพรรคพลังประชารัฐ และได้ก่อตั้งพรรคการเมืองใหม่ชื่อ พรรคเพื่อประชาชน
ต่อมาในเดือนกุมภาพันธ์ พ.ศ. 2566 ปรีชาตัดสินใจลาออกจากการเป็นหัวหน้าพรรคและสมาชิกพรรคเพื่อประชาชน และได้ย้ายมาสังกัดพรรครวมไทยสร้างชาติ
เกียรติยศ

เมื่อวันที่ 10 พฤศจิกายน พ.ศ. 2551 ทรงพระกรุณาโปรดเกล้าโปรดกระหม่อม พระราชทานยศแก่ปรีชา เร่งสมบูรณ์สุข ให้เป็นที่ "นายกองเอก" ประจำกองอาสารักษาดินแดน
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เจ็บแทนได้ไหม

| เจ็บแทนได้ไหม |
| --- | --- |
ใบปิดภาพยนตร์
กำกับ: Yorgos Lanthimos
เขียนบท:   Yorgos Lanthimos  Efthymis Filippou 
อำนวยการสร้าง:   Ed Guiney  Yorgos Lanthimos 
นักแสดงนำ:   Colin Farrell  Nicole Kidman  Barry Keoghan  Raffey Cassidy  Sunny Suljic  Alicia Silverstone  Bill Camp 
กำกับภาพ: Thimios Bakatakis
ตัดต่อ: Yorgos Mavropsaridis
บริษัทผู้สร้าง:   Film4  New Sparta Films  HanWay Films  Bord Scannán na hÉireann/The Irish Film Board  Element Pictures  Limp  
ผู้จัดจำหน่าย:   A24  Curzon Artificial Eye 
วันฉาย: 22 พฤษภาคม 2017 (เทศกาลภาพยนตร์กาน) 20 ตุลาคม 2017 (สหรัฐ) 3 พฤศจิกายน 2017 (สหราชอาณาจักร)
ความยาว: 121 นาที
ประเทศ:   ไอร์แลนด์  สหราชอาณาจักร 
ภาษา: อังกฤษ
ทำเงิน: $4.7 ล้าน
เจ็บแทนได้ไหม หรือ เจ็บ•แทน•ได้ไหม (อังกฤษ: The Killing of a Sacred Deer) เป็นภาพยนตร์สยองขวัญจิตวิทยา ออกฉายปี 2017 กำกับโดย Yorgos Lanthimos เขียนบทโดย Lanthimos และ Efthymis Filippou นำแสดงโดย Colin Farrell, Nicole Kidman, Barry Keoghan, Raffey Cassidy, Sunny Sulijic, Alicia Silverstone และ Bill Camp
เรื่องราวในภาพยนตร์เรื่องนี้ดัดแปลงจากบทละครเรื่อง Iphigenia in Aulis โดยยูริพิดีส โดยเล่าเรื่องของศัลยแพทย์โรคหัวใจคนหนึ่ง ซึ่งแอบผูกมิตรกับเด็กหนุ่มซึ่งมีความเชื่อมโยงกับอดีตของเขา เขาพาเด็กหนุ่มไปพบกับครอบครัว หลังจากนั้นคนในครอบครัวก็ล้มป่วยอย่างเป็นปริศนา
ในปี 2017 ภาพยนตร์เรื่องนี้ได้รับรางวัลเทศกาลภาพยนตร์กาน สาขาบทภาพยนตร์ยอดเยี่ยม (ร่วมกับเรื่อง You Were Never Really Here) และรางวัลเทศกาลภาพยนตร์ซิดจัส สาขา José Luis Guarner Critics' Award
เหตุโจรกรรมร้านทองในจังหวัดลพบุรี พ.ศ. 2563

| เหตุโจรกรรมร้านทองในจังหวัดลพบุรี พ> ศ. 2563 |
| --- | --- |
ภาพจากกล้องวงจรปิดขณะประสิทธิ์ชัยเข้าสู่ที่เกิดเหตุ
thสถานที่ตั้งของห้างสรรพสินค้าโรบินสัน ไลฟ์สไตล์ ลพบุรี
สถานที่: ห้างสรรพสินค้าโรบินสัน ไลฟ์สไตล์ ลพบุรี ถนนพหลโยธิน ตำบลกกโก อำเภอเมืองลพบุรี จังหวัดลพบุรี
พิกัด: 14°46′30.6″N 100°41′35.1″E﻿ / ﻿14.775167°N 100.693083°E﻿ / 14.775167; 100.693083
วันที่: 9 มกราคม พ.ศ. 2563  20.47 นาฬิกา – 20.48 นาฬิกา (UTC+7)
เป้าหมาย: ร้านทองออโร่ร่าภายในห้างสรรพสินค้าโรบินสัน ไลฟ์สไตล์ ลพบุรี
ประเภท: การโจรกรรมด้วยอาวุธ, การกราดยิงหมู่
อาวุธ: ปืนพกกึ่งอัตโนมัติซีแซด 75 รุ่น SP-01 ขนาดกระสุน 9 มิลลิเมตร ติดท่อเก็บเสียง
ตาย: 3 คน
เจ็บ: 4 คน
ผู้ก่อเหตุ: ประสิทธิชัย เขาแก้ว
เหตุจูงใจ: ปัญหาส่วนตัวและปัญหาเรื่องการเงินของตัวเอง
เหตุโจรกรรมร้านทองในจังหวัดลพบุรี พ.ศ. 2563 เป็นเหตุการณ์โจรกรรมร้านทองออโรร่าภายในห้างสรรพสินค้าโรบินสัน ไลฟ์สไตล์ ลพบุรี จังหวัดลพบุรี เมื่อวันที่ 9 มกราคม พ.ศ. 2563 เวลาประมาณ 20.47 นาฬิกา ได้เกิดเหตุคนร้ายโจรกรรมทองภายในร้านทองออโรร่าและใช้ปืนพกกราดยิงใส่คนภายในห้างสรรพสินค้าโรบินสัน ไลฟ์สไตล์ ลพบุรี ส่งผลให้มีผู้เสียชีวิต 3 รายและบาดเจ็บ 4 ราย ก่อนขี่รถจักรยานยนต์ยี่ห้อยามาฮ่าหลบหนีไป ต่อมาในวันที่ 22 มกราคม พ.ศ. 2563 เจ้าหน้าที่ตำรวจสามารถจับกุมผู้ก่อเหตุ คือ ประสิทธิชัย เขาแก้ว อายุ 38 ปี ซึ่งเป็นผู้อำนวยการของโรงเรียนวัดโพธิ์ชัยในจังหวัดสิงห์บุรี
ซึ่งศาลชั้นต้นได้พิพาษาประหารชีวิตประสิทธิชัย และศาลอุทธรณ์กับศาลฎีกาพิพากษายืนประหารชีวิต เนื่องจากพระราชกฤษฎีกาโอกาสพระราชพิธีมหามงคลเฉลิมพระชนมพรรษา 6 รอบ ของรัชกาลที่ 10 ทำให้เขาจะได้รับการลดโทษจากประหารชีวิตเหลือจำคุกตลอดชีวิต
การก่อเหตุ

ในวันที่ 9 มกราคม พ.ศ. 2563 ได้มีคนร้ายสวมเสื้อยืดแขนยาวสีดำ สวมกางเกงลายพราง สวมรองเท้าคอมแบต สวมหมวกไอ้โม่ง และสะพายกระเป๋าเป้สีแดง จอดจักรยานยนต์ยี่ห้อยามาฮ่าบริเวณประตูด้านข้างของห้างสรรพสินค้าโรบินสัน ไลฟ์สไตล์ ลพบุรี แล้วเดินเข้าไปในห้าง โดยเดินไปที่ร้านทองออโรร่า ระหว่างนั้นคนร้ายได้เห็นเจ้าหน้าที่รักษาความปลอดภัยคนหนึ่งอยู่ที่หน้าร้านทองออโรร่าจึงพยายามใช้ปืนพกติดท่อเก็บเสียงเล็งที่ศีรษะของเจ้าหน้าที่รักษาความปลอดภัย แต่กระสุนพลาดไปโดนหัวไหล่ หลังจากนั้นคนร้ายได้ใช้ปืนพกยิงใส่คนที่กำลังเลือกซื้อทอง 3 คน แล้วยิงใส่พนักงานร้านทองออโรร่า 3 คน ซึ่งกระสุนถูกพนักงานได้รับบาดเจ็บ 2 คน ส่วนพนักงานอีกคนหลบไปที่ด้านหลังของร้าน จากนั้นคนร้ายได้กระโดดขึ้นไปบนตู้ทอง แล้วใช้ปืนพกยิงนางสาวธิดารัตน์ ทองทิพย์ อายุ 31 ปี พนักงานร้านทองออโรร่าที่ได้รับบาดเจ็บเข้าที่หน้าจนเสียชีวิตแล้วกวาดทองน้ำหนัก 28 บาทซึ่งมีมูลค่ารวม 672,000 บาท หลังจากนั้นคนร้ายได้ยิงเพื่อเปิดทางแต่กระสุนได้กระดอนกับพื้นแล้วเข้าที่ศีรษะของเด็กชายภานุวิทธญ์ วงษ์อยู่ อายุ 2 ขวบ ขณะกำลังเดินไปกินเลี้ยงปีใหม่กับพ่อแม่จนได้รับบาดเจ็บสาหัส ระหว่างที่คนร้ายได้พยายามหลบหนีจากที่เกิดเหตุ นายธีรฉัตร นิ่มมา อายุ 33 ปี ซึ่งเป็นหัวหน้าเจ้าหน้าที่รักษาความปลอดภัยภายในห้างได้พยายามปิดประตู แต่ถูกคนร้ายใช้ปืนพกยิงเข้าที่มือทำให้ต้องหนีเข้าไปในร้านเคเอฟซี แต่ถูกคนร้ายยิงซ้ำเข้าที่ใบหน้าจนเสียชีวิตภายในร้าน หลังจากนั้นคนร้ายได้กระแทกประตูอัตโมมัติจนเปิดประตูได้ ก่อนจะขี่รถจักรยานยนต์หลบหนี แต่มีพลเมืองดีคนหนึ่งพยายามจะถีบรถของคนร้ายเพื่อประวิงเวลาแต่ถูกคนร้ายยิงสวน หลังจากนั้นคนร้ายได้ขับรถจักรยานยนต์หลบหนีไป
ภายหลังจากเกิดเหตุได้มีพลเมืองดีเข้าช่วยเหลือและปฐมพยาบาลผู้บาดเจ็บ หลังจากนำผู้บาดเจ็บส่งโรงพยาบาล ต่อมาเด็กชายภานุวิทธญ์ วงษ์อยู่ อายุ 2 ขวบ ซึ่งเป็นผู้ได้รับบาดเจ็บในเหตุการณ์นี้ได้เสียชีวิตในเวลาต่อมาที่โรงพยาบาลเมืองนารายณ์
การสืบสวน

ในวันที่ 11 มกราคม พ.ศ. 2563 พลตำรวจเอกจักรทิพย์ ชัยจินดาซึ่งเป็นบัญชาการตำรวจแห่งชาติได้เดินทางมาติดตามคดีและประชุมเจ้าหน้าที่ตำรวจชุดสืบสวนที่สถานีตำรวจท่องเที่ยว 2 ในจังหวัดลพบุรีเพื่อติดตามหาคนร้ายในวันต่อมาวันที่ 12 มกราคม พ.ศ. 2563 ในช่วงเวลา 18.00 น. พลตำรวจเอกสุชาติ ธีระสวัสดิ์ ได้ระบุและตรวจสอบกระสุนปืนที่พบในที่เกิดเหตุจำนวณ13นัดและตั้งข้อสังเกตว่าคนร้ายเชี่ยวชาญอาวุธปืน ในช่วงเวลา 19.00 น.พลตำรวจเอกจักรทิพย์ ชัยจินดาได้ระบุสั้นๆก่อนจะเดินทางกลับว่า"คดีมีความคืบหน้าไปมากตำรวจได้รับภาพกล้องหน้ารถจากประชาชนจำนวนมากซึ่งต้องวิเคราะห์และพิสูจน์เพื่อทำให้เกิดความชัดเจน" ในวันที่ 15 มกราคม พ.ศ. 2563 ในช่วงเช้ามืดเจ้าหน้าที่ตำรวจได้ตรวจค้นเป้าหมาย 10 จุดในจังหวัดลพบุรีและจังหวัดสระบุรีเพื่อหาหลักฐานในการจับกุม ในช่วงเวลา 20.00 น.พลตำรวจเอกจักรทิพย์ ชัยจินดาได้แถลงการภายหลังการประชุมเป็นเวลา1ชั่วโมงครึ่งโดยยืนยันคดีมีความคืบหน้าพอสมควรและการตรวจค้นเมื่อช่วงเช้ามืดทำให้ได้หลักฐานบางส่วนแต่ไม่สามารถเปิดเผยมากและผู้ต้องสงสัยไม่ได้อยู่ในพื้นที่แล้วแต่น่าจะอยู่ในพื้นที่ใกล้เคียงบริเวณชายแดนแล้ว ในวันที่ 20 มกราคม พ.ศ. 2563 เจ้าหน้าที่ของกองพิสูจน์หลักฐานได้นำรองเท้าผ้าใบที่ใกล้เคียงกับรองเท้าของคนร้ายไปเทียบกับผู้ต้องสงสัยที่ถูกควบคุมตัวมาจากจังหวัดหนองคาย แต่ยังไม่ชัดเจนว่าผู้ต้องสงสัยคนดังกล่าวจะเกี่ยวข้องกับการโจรกรรมหรือไม่แต่ก็มีรายงานว่าผู้ต้องสงสัยคนดังกล่าวถูกสอบปากคำจนเกิดความเครียด
การจับกุม

ก่อนการจับกุมประมาณ 1 สัปดาห์เจ้าหน้าที่ได้รับเบาะแสจากพลเมืองดีว่าประสิทธิชัย เขาแก้วเป็นผู้ต้องสงสัยมากที่สุด ซึ่งเมื่อเจ้าหน้าที่นำตรวจสอบรายชื่อผู้ครอบครองอาวุธปืนยี่ห้อเดียวกับที่คนร้ายใช้ก็พบว่าพ่อของประสิทธิ์ชัยซึ่งเป็นตำรวจนอกราชการ เป็นผู้ครอบครองปืนและได้เชื่อมโยงหลักฐานต่าง ๆ ว่าประสิทธิ์ชัยเป็นคนร้าย พลตำรวจเอกจักรทิพย์ ชัยจินดาได้ให้พนักงานสอบสวนของกองปราบไปรวบรวมหลักฐานเพื่อขอหมายจับจากศาลอาญาโดยไม่ให้ข้อมูลรั่วไหลไปและศาลอาญาได้ออกหมายจับประสิทธิชัยเมื่อวันที่ 21 มกราคม พ.ศ. 2563 หลังศาลออกหมายจับพลตำรวจโทจิรภพ ภูริเดชได้สั่งการให้พลตำรวจโทวิจักขณ์ ตารมย์นำเจ้าหน้าที่ชุดหนุมานกองปราบไปตามแกะรอยประสิทธิ์ชัยจนทราบที่พักของประสิทธิชัยและทราบว่าประสิทธิชัยจะขับรถไปสอนหนังสือที่โรงเรียนวัดโพธิ์ชัยในช่วงเช้าของวันที่ 22 มกราคม เมื่อช่วงเช้าของวันที่ 22 มกราคม พ.ศ. 2563 เจ้าหน้าที่ชุดหนุมานกองปราบพร้อมกับอาวุธครบมือได้เฝ้าสังเกตกาณ์ประสิทธิ์ชัยก่อนจะเห็นประสิทธิ์ชัยขับรถยนต์บีเอ็มดับเบิลยูสีดำ ซีรีส์ 5 เจ้าหน้าที่จึงสะกดรอยตามรถของประสิทธิชัยจนถึงบริเวณทางหลวงแผ่นดินหมายเลข 311 ที่ตำบลท่าวุ้ง อำเภอท่าวุ้ง จังหวัดลพบุรีแล้วแสดงตัวจับกุมซึ่งประสิทธิชัยไม่ได้ขัดขืนและพบกระสุนปืนขนาด 9 มิลลิเมตรในรถยนต์
ผู้ก่อเหตุ

| ประสิทธิชัย เขาแก้ว |
| --- | --- |
เกิด: 26 ธันวาคม พ.ศ. 2524 (42 ปี) ตำบลทะเลชุบศร อำเภอเมืองลพบุรี จังหวัดลพบุรี
สัญชาติ: ไทย
ชื่ออื่น: กอล์ฟ
การศึกษา: ระดับปริญญาโท
อาชีพ: ข้าราชการครู
นายจ้าง: กระทรวงศึกษาธิการ
ตำแหน่ง: ผู้อำนวยการสถานศึกษา
สถานะทางคดี: ถูกคุมขัง

พิพากษาลงโทษฐาน: -ฆ่าและพยายามฆ่าผู้อื่นเพื่อตระเตรียมการหรือเพื่อความสะดวกในการที่จะกระทำความผิด -ชิงทรัพย์ในเวลากลางคืนโดยใช้อาวุธปืนหรือยานพาหนะเป็นเหตุให้ผู้อื่นถึงแก่ความตายและได้รับอันตรายสาหัส -มีเครื่องกระสุนปืนไว้ในครอบครองโดยไม่ได้รับอนุญาต
บทลงโทษ: ประหารชีวิต ลดโทษเหลือจำคุกตลอดชีวิต (จากพระราชทานอภัยโทษปี 2567)
สถานะการจับกุม: ถูกจับกุม
ระยะเวลาลอยนวล: 12 วัน
วันที่ถูกจับ: 22 มกราคม พ.ศ. 2563
จำคุกที่: เรือนจำกลางบางขวาง
 
นายประสิทธิชัย เขาแก้ว (เกิด 26 ธันวาคม พ.ศ. 2524) สำเร็จการศึกษาระดับปริญญาโท เข้ารับราชการเมื่อวันที่ 6 สิงหาคม พ.ศ. 2553 ได้รับบรรจุตำแหน่งครูผู้ช่วยที่โรงเรียนวัดใดใหญ่ในวันที่ 16 ธันวาคม พ.ศ. 2556 และได้รับการย้ายการดำรงตำแหน่งครูที่โรงเรียนเมืองใหม่ (ชลอราษฎร์รังสฤษฏ์) ซึ่งดำรงตำแหน่งเป็นครูวิชาพลศึกษาในฐานะครูชำนาญการเมื่อวันที่ 12 ตุลาคม พ.ศ. 2559 เขาได้รับการดำรงตำแหน่งเป็นผู้อำนวยการโรงเรียนวัดโพธิ์ชัยแต่ยังไม่ได้เป็นผู้อำนวยการโรงเรียนอย่างเต็มตัวเนื่องจากกระทรวงศึกษาธิการกำหนดหลักเกณฑ์การดำรงตำแหน่งผู้อำนวยการโรงเรียนใหม่ว่า "จะต้องมีผลงานและต้องประเมินผลงานก่อน"ซึ่งประสิทธิชัยมีนิสัยชอบยิงปืน และเขาเคยพาภรรยาไปดูทอง ที่ร้านทองออโร่ร่าภายในห้างสรรพสินค้าโรบินสันไลฟ์สไตล์ลพบุรีเมื่อวันที่ 26 ธันวาคม พ.ศ. 2562 โดยมีธิดารัตน์ ทองทิพย์ เป็นพนักงานขาย
ผู้ก่อเหตุ > คำสารภาพ

หลังการจับกุมเขาได้สารภาพว่านำทอง ไปทิ้งแม่น้ำเจ้าพระยาที่สะพานบางระจันในจังหวัดสิงห์บุรี แต่เจ้าหน้าที่ค้นหาก็ไม่พบ ต่อมาในเวลา21.00น.ภรรยาของประสิทธ์ชัยที่ตำรวจได้เชิญมาสอบสวนได้สารภาพว่าทอง ที่ขโมยมาอยู่ที่บ้านพัก หลังการตรวจพบเจ้าหน้าที่ตำรวจก็พบทอง ที่ขโมยมาซ่อนอยู่ในหลังคาโรงรถในบ้านของพ่อแม่ของประสิทธิชัย และประสิทธิชัยได้สารภาพว่าภายหลังก่อเหตุประสิทธิชัยได้มีความเครียด แต่ต่อมา 3 ถึง 4 วันประสิทธิชัยก็ไม่เครียดเนื่องจากจะไปมอบตัวที่สถานีตำรวจท่องเที่ยวลพบุรีภายใน 1–2 วันนี้ เพราะรู้สึกว่าหลบหนีก็ไม่รอดและไม่เชื่อว่าตำรวจจะจับกุมประสิทธิชัยไม่ได้เนื่องจากหลักฐานต่าง ๆ เช่นรถและกล้องวงจรปิด ส่วนสาเหตุที่เลือกเวลา 20.47 น.เป็นเวลาก่อเหตุเพราะเป็นเวลาเลิกงานของประสิทธิชัยและในช่วงเวลาประมาณ 20.00 น.ของวันเกิดเหตุประสิทธิชัยได้บอกกับพ่อตาและแม่ยายว่าจะไปทำธุระ
ในวันที่ 23 มกราคม พ.ศ. 2563 เจ้าหน้าที่ตำรวจได้แถลงข่าวนำของกลางที่ยึดมาจากประสิทธิชัยมาจัดแสดงและเปิดโอกาสให้ผู้สื่อข่าวซักถามประสิทธิชัยซึ่งถูกควบคุมตัวอยู่ที่กองปราบปรามผ่านระบบวิดีโอคอนเฟอร์เรนท์ซึ่งถือว่าเป็นการโฟนอินผู้ต้องหาเป็นครั้งแรกในประวัติศาตร์ไทยประสิทธ์ชัยได้ระบุแรงจูงใจว่าเกิดจากปัญหาส่วนตัวและปัญหาการเงินของประสิทธิชัยและไม่ได้เป็นไปตามบางข่าวหรือสื่อสังคมออนไลน์ที่ว่าประสิทธิชัยต้องการฆ่าตัวตายโดยการวิสามัญฆาตกรรม เมื่อสื่อมวลชนถามเขาว่า ถ้าต้องการทองทำไมถึงต้องยิงคน ประสิทธิ์ชัยได้ตอบว่า "เป็นการยิงเพื่อขู่หรือยิงเพื่อเปิดทาง" โดยประสิทธิชัยยิงที่ตู้กระจก 2 นัด และไม่คิดว่ากระสุนจะไปถูกพนักงานในร้านทองและอ้างว่าตอนอยู่บนตู้กระจกถุงมือติดไกปืนจึงพยายามดึงถุงมือออกทำให้ปืนลั่นใส่พนักงานจนเสียชีวิต ส่วนการยิงเด็กชายภานุวิทธญ์ ประสิทธิชัยอ้างว่าไม่เห็นภานุวิทธญ์ และประสิทธิชัยยิงพนักงานรักษาความปลอดภัยเพื่อเปิดทาง ประสิทธิชัยได้บอกว่า "ผมคิดว่ากระสุนแฉลบไปถูกเด็กและผมไม่ตั้งใจยิงภานุวิทธญ์ และอยากกล่าวเสียใจญาติของผู้เสียชีวิตและทุกคนที่ผมยิง" และเขายังยอมรับอีกว่าการก่อเหตุครั้งนี้ได้วางแผนไว้ล่วงหน้า 2–3 วันและยืนยันว่าก่อเหตุคนเดียวและไม่ได้ปรึกษาใครและย้ำว่า "ผมสำนึกผิด" เมื่อสื่อมวลชนถามเขาว่า หลังก่อเหตุแล้วทำไมถึงใช้ชีวิตอย่างสุขสบายตามข่าว ประสิทธิชัยได้พูดติดขัดเล็กน้อยว่า "เอ่อ...ผมพยายามทำตัวให้ปกติ ไม่คิดจะหลบหนีและไม่คิดอะไรกับการก่อเหตุและเสียใจกับการกระทำทุกครั้งที่เห็นข่าว" ซึ่งการโฟนอินของประสิทธิชัยใช้เวลาทั้งหมด 12 นาทีเนื่องจากประสิทธิชัยแจ้งพลตำรวจเอกจักรทิพย์ ชัยจินดาซึ่งเป็นผู้บัญชาการตำรวจแห่งชาติว่า "ผมขออนุญาตตอบคำถามเท่านี้" จำนวน 2 ครั้งหลังจากนั้นสัญญาณโทรศัพท์ของฝ่ายประสิทธิชัยดับลง ซึ่งเจ้าหน้าที่ตำรวจได้ยืนยันว่าจะไม่มีนำประสิทธิชัยไปทำแผนประกอบการรับสารภาพและจะยื่นเรื่องต่อศาลอาญารัชดาที่ถนนรัชดาภิเษกเพื่อขออนุมัติในการฝากขังประสิทธิชัยในช่วงเย็นวันนี้ เมื่อเวลา 15.20 น.เจ้าหน้าที่ชุดหนุมานกองปราบได้ควบคุมตัวประสิทธิชัยมายังศาลอาญารัชดาเพื่อนำมาฝากขังเป็นผัดแรก ซึ่งระหว่างการควบคุมตัวประสิทธิชัยได้มีคนตะโกนว่า"ขอให้โดนประหารชีวิต" ต่อมาในเวลา 16.10 น.เจ้าหน้าที่ของกรมราชทัณฑ์ได้ควบคุมตัวประสิทธิชัยไปคุมขังที่เรือนจำพิเศษกรุงเทพ กฤช กระแสร์ทิพย์ซึ่งเป็นผู้บัญชาการเรือนจำพิเศษกรุงเทพมหานครได้เปิดเผยว่าจะให้นักจิตวิทยาประเมินสภาพจิตใจของประสิทธิชัย หากประสิทธิชัยมีความเครียดสูงมากนักจิตวิทยาจะให้กินยาคลายเครียด ส่วนมาตรการป้องกันความปลอดภัย โดยหลังจากนั้นจะนำตัวประสิทธิชัยไปคุมขังภายในแดนที่ 1 โดยให้ผู้ต้องขังพี่เลี้ยงจำนวน 2 คนดูแลประสิทธิชัยอย่างใกล้ชิด
การพิจารณาคดีและคำพิพากษา

เมื่อวันที่ 27 สิงหาคม พ.ศ. 2563 ศาลอาญารัชดาได้อ่านคำพิพากษาศาลชั้นต้นให้ประหารชีวิตประสิทธิชัยและให้ชดใช้ค่าเสียหายแก่ผู้เสียหายจำนวณ 10 คนด้วยเงินตั้งแต่ 9 หมื่นบาทถึง 2.2 ล้านบาทพร้อมกับดอกเบี้ยร้อยละ 5 ต่อปี ซึ่งศาลได้พิเคราะห์ว่าประสิทธิชัยมีความผิดจริงและคำสารภาพของประสิทธิชัยไม่เป็นประโยชน์ต่อการพิจารณาคดีและคำสารภาพของประสิทธิชัยเกิดจากประสิทธิชัยจำนนต่อหลักฐานและประสิทธิชัยไม่ได้มามอบตัว หลังฟังคำพิพาษาประสิทธิชัยนัยน์ตาแดงและได้ก้มกราบพร้อมกับพูดขอโทษผู้เสียหายและพูดกับนักข่าวว่า "รู้สึกเสียใจและพร้อมรับโทษที่ได้รับ" ต่อมาเมื่อวันที่ 20 กรกฎาคม พ.ศ. 2564 ศาลอาญารัชดาได้อ่านคำพิพากษาศาลอุทธรณ์ผ่านการประชุมทางไกลด้วยวีดิทัศน์ให้ประหารชีวิตประสิทธิชัยและให้ชำระดอกเบี้ยอัตราใหม่ร้อยละ 7.5 ต่อปีนับตั้งแต่วันที่ 11 เมษายน พ.ศ. 2564 จนกว่าจะชำระค่าสินไหมทดแทนจนครบ โดยชี้ว่าการอุทธรณ์ขอลดโทษของประสิทธิชัย อีกทั้งประสิทธิชัยยังพยายามบรรเทาผลร้ายโดยการมอบเงินเยียวยาผู้เสียหายแต่ก็ฟังไม่ขึ้นและพฤติการณ์ของประสิทธิชัยเป็นการกระทำที่ทารุณโหดร้ายซึ่งขัดต่อหลักความสงบและไร้มนุษยธรรม ต่อมาประสิทธิชัยได้ยื่นฎีกาเพื่อขอให้ลดโทษ ซึ่งศาลอาญารัชดาได้นัดอ่านคำพิพากษาของคดีประสิทธิชัยไว้วันที่ 26 เมษายน พ.ศ.2566 และในช่วงเช้าของวันที่ 26 เมษายน พ.ศ.2566 ศาลได้เบิกตัวประสิทธิชัยมาจากเรือนจำกลางบางขวาง ซึ่งก่อนอ่านคำพิพากษาประสิทธิชัยได้มีโอกาสพูดคุยกับบิดมารดาสั้นๆ ซึ่งประสิทธิชัยบ่นว่า"แว่นสายตาที่ใช้อยู่ สภาพไม่ทนทานอยากเปลี่ยนแว่นใหม่" โดยผู้สื่อข่าวได้ถามประสิทธิชัยว่าในเรือนจำได้ทำอะไรบ้าง ประสิทธิชัยตอบว่า"สอนหนังสือให้เด็กครับ" เมื่อเวลา 10.00 น. ศาลฎีกาได้พิพากษายืนประหารชีวิตประสิทธิชัยตามศาลชั้นต้นเเละศาลอุทรณ์ โดยชี้ว่าฎีกาจำเลยฟังไม่ขึ้นเพราะพฤติการณ์ของประสิทธิชัยเป็นการกระทำอย่างอุกอาจในห้างสรรพสินค้าอันเป็นที่สาธารณะ กระทำต่อผู้บริสุทธิ์มีคนตายบาดเจ็บหลายคน รวมถึงคนที่ไม่เกี่ยวข้องด้วย อันเป็นพฤติการณ์อุกอาจโหดเหี้ยมอันตรายร้ายแรงผิดมนุษย์ จำเลยเป็นถึงผู้อำนวยการโรงเรียน ควรมีจิตสำนึกที่ดี ให้สมกับมีอาชีพเป็นครู ควรประพฤติตัวให้เป็นเยี่ยงอย่าง กลับกระทำอย่างอุกฉกรรจ์ ซึ่งเมื่อศาลฎีกาพิพากษายืนประหารชีวิตประสิทธิชัยส่งผลให้คดีของประสิทธิชัยถือเป็นที่สิ้นสุด
วันที่ 17 สิงหาคม พ.ศ. 2567 ราชกิจจานุเบกษา ได้เผยแพร่ประกาศพระราชกฤษฎีกาพระราชทานอภัยโทษในโอกาสพระราชพิธีมหามงคลเฉลิมพระชนมพรรษา 6 รอบ ของรัชกาลที่ 10 ซึ่งตามมาตรา 17 ของพระราชกฤษฎีการะบุว่านักโทษเด็ดขาดซึ่งต้องโทษประหาร ให้ได้รับการพระราชทานอภัยโทษลดวันต้องโทษเหลือจำคุกตลอดชีวิต ส่งผลให้ประสิทธ์ชัย และนักโทษประหารเด็ดขาดทุกคนซึ่งรวมถึงบรรยิน ตั้งภากรณ์ ผู้ก่อเหตุฆาตกรรมอำพรางชูวงศ์ แซ่ตั้ง และอุ้มฆ่าพี่ชายผู้พิพากษาศาลอาญากรุงเทพใต้ ,วิชัย พุ่มเรือง คนขับรถยนต์ให้นายกเทศบาลตำบลคลองหาด ซึ่งถูกตัดสินประหารชีวิตจากคดีฆาตกรรมนางสายันต์ จันทา หรือเจ๊สายันต์ และนายพิพัฒน์ ตั้งพงศ์ทอง หรือเฮียกวง เศรษฐีตลาดโรงเกลือ ,ยุทธ เบ็ญจชาติ , นายสามารถ แสงสิน และนายภาณุเมศวร์ มีลา ผู้ก่อเหตุฆาตกรรมสุภัคสรณ์ หรือหญิง พลไธสง สาวทอม แล้วนำศพไปโบกปูนฝังที่รีสอร์ทในจังหวัดกาญจนบุรี ,ศุภชัย ภาโส หรือผู้กองเหน่ง ผู้ก่อเหตุฆาตกรรมจุฑาภรณ์ อุ่นอ่อน หรือ ผอ.อ้อย แล้วนำศพไปอำพรางบริเวณสามเหลี่ยมมรกต จะได้รับการลดโทษจากประหารชีวิตเหลือจำคุกตลอดชีวิต จากพระราชกฤษฎีกาพระราชทานอภัยโทษ